钦定古今图书集成/理学汇编/经籍典/第138卷 > 《汉韩婴诗外传二》 > 《长发六》
## 钦定古今图书集成/理学汇编/经籍典/第138卷 > 《汉韩婴诗外传二》 > 《长发六》

传曰：子路盛服以见孔子，孔子曰：“由疏疏者何也？昔
者江于𣸣，其始出也，不足以滥觞；及其至乎江之津
也，不方舟，不避风，不可渡也。非其众川之多欤？今汝
衣服甚盛，颜色充满，天下有谁加汝哉？”子路趋出，改
服而入，盖摄如也。孔子曰：“由志之，吾语汝。夫慎于言
者不哗，慎于行者不伐，色知而有长者，小人也。故君”
子知之为知之，不知为不知，言之要也；能之为能之，
不能为不能，行之要也。言要则知，行要则仁，既知且
仁，又何加哉！《诗》曰：“汤降不迟，圣敬日跻。”